पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। वेडिंग के बदलते कॉन्सेप्ट को देखते हुए अब बॉलीवुड के बड़े डायरेक्टर्स को वेडिंग के लिए हायर किया जा रहा है। दिलचस्प बात ये है कि शादी को एक पूरी मूवी के रूप में रिकॉर्ड किया जाएगा। शादी में होने वाली रस्में प्री-प्लान की जाएंगी। यह कॉन्सेप्ट सूरज बडज़ात्या की फिल्म 'हम आपके हैं कौनÓ से मिलता-जुलता है। इसपर काम करने के लिए बॉलीवुड डायरेक्टर्स खुद रुचि ले रहे हैं। वेडिंग वेन्यू पर फिल्म शूटिंग जैसा सेटअप तैयार होगा। दिसंबर में शहर में होने वाली शादियों में यह कॉन्सेप्ट देखा जा सकेगा। यही नहीं बॉलीवुड डिजाइनर निष्का लुल्ला जैसी सेलिब्रिटी डिजाइनर्स भी इस कॉन्सेप्ट में खुद को इन्वॉल्व कर रहे हैं।
संगीत भी ओरिजिनल: 24 दिसंबर को होने वाली एनआरआई वेडिंग के लिए जावेद अख्तर ने तीन गाने लिखे हैं। इन्हें कम्पोज भी बॉलीवुड म्यूजिक डायरेक्टर करेंगे। वेडिंग वीडियो की शुुरुआत बॉलीवुड फिल्मों की तर्ज पर होगी, जिसमें डायरेक्टर, गीतकार और कॉस्ट्यूम डिजाइनर को भी क्रेडिट दिया जाएगा। डिजाइनर निष्का लुल्ला कहती हैं, ब्राइडल ड्रेस डिजाइन करते हुए मैंने बॉलीवुड फैशन और स्टाइल को ध्यान में रखा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn